Id-Dipartiment tal-Ġustizzja Amerikan tenna li erba' ċittadini Iranjani huma akkużati bi pjan ta' ħtif fost oħrajn ta' ġurnalista bbażata fi New York. Minkejja li l-akkuża ma ssemmix min kien fil-mira ta' dan il-pjan, l-awtriċi mwielda l-Iran, std, qalet li kienet hi. Allegatament dan il-pjan kien jinkludi wkoll il-ħtif ta' erba' persuni oħra: persuni mir-Renju Unit u tlieta mil-Kanada. Alinejad stqarret illi kull min kien fil-mira tal-ħtif, huwa kritiku tal-Iran. Il-Prosekuturi qal li l-Gvern Iranjan ipprova jattira lill-ġurnalista f'pajjiż meqjus tat-tielet dinja sabiex jaħtafha u jeħodha fl-Iran. Saħansitra offra flus lill-qraba tagħha, li għadhom jgħixu fl-Iran biex jgħinu fil-ħtif, madanakollu huma rrifjutaw li jagħmlu dan. Iżda t-tentattivi ma waqqfux hemm, għaliex l-imħuħ wara l-pjan qabbdu investigaturi privati biex jispjunaw fuq id-dar tal-ġurnalista fi Brooklyn u anke l-familja tagħha. Fl-akkuża hemm ukoll illi tpoġġew kameras li jittrażmettu filmati diretti bi stampi ta' kwalità għolja ħafna tal-post li tgħix fih il-ġurnalista.